بمناسبة عيد ميلاد المغربية ليلى الشراني، شرا ليها راجلها الميلياردير النيجيري، نيد نيوكو سيارة رونج روفر دايرة عشرات الملايين ديال الفرنك الإفريقي، يعني فلوس صحيحة. المغربية ليلى الشراني اللي متبعها أكثر من 117 ألف شخص على حسابها في أنستكَرام شاركت تصاور من الاحتفال بعيد ميلادها الـ30، و اللي حضروه عائلتها وعائلة راجلها، واختارت أنها ديرو في حفلة خاصة جاوها فيها العشرات ديال الهدايا القيمة الثمن. ليلى شاركت مع المتتبعين ديالها فيديوهات من حفلة عيد ميلادها ووراتهم الطونوبيل لي شرا ليها راجلها، بالإضافة لمگانة روليكس، اللي حتى هي ساوية الملايين. واستغلت المغربية لي كتعيش في نيجيريا الفرصة باش تشكر راجلها المحامي والسياسي وراجل الأعمال النيجيري اللي حول عيد ميلادها الـ30 لمناسبة خاصة عمرها تنساها. 
فعيد ميلادها.. ملياردير نيجيري شرا لمراتو المغربية رونج روفر وروليكس – تصاور